b'\n_START_ARTICLE_\nJulij Simon\xc4\x8di\xc4\x8d\n_START_SECTION_\n\xc5\xbdivljenjepis\n_START_PARAGRAPH_\n6. aprila 1941 se je kot prostovoljec udele\xc5\xbeil bojev za Maribor in Zagreb._NEWLINE_4. decembra istega leta je vstopil v NOB in postal borec Mokrono\xc5\xa1ke \xc4\x8dete. Od 18. decembra 1941 je bil v sestavi 1. \xc4\x8dete I. \xc5\xa1tajerskega bataljona ter nato v drugi grupi odredov. Konec junija 1942 je bil preme\xc5\xa1\xc4\x8den v \xc5\xa1tab 5. \xc4\x8dete Lo\xc5\xa1kega odreda. 5. julija 1942 je postal vr\xc5\xa1ilec dol\xc5\xbenosti komandirja Brkinske \xc4\x8dete, 3. septembra komandir 5. piv\xc5\xa1ke \xc4\x8dete I. bataljona So\xc5\xa1kega odreda, aprila 1943 komandir 3. \xc4\x8dete I. bataljona \xc5\xa0ercerjeve brigade, junija istega leta komandir 2. \xc4\x8dete III. bataljona 3. brigade 13. divizije in 6. septembra 1943 pomo\xc4\x8dnik komandanta III. bataljona 3. brigade 13. divizije._NEWLINE_Novembra 1943 je bil poslan v Vrhovni \xc5\xa1tab NOV in POJ, od tam pa v bombarderski tehni\xc4\x8dni te\xc4\x8daj v 1. letalsko bazo v italijanski Brindisi._NEWLINE_Po \xc5\xa1tirih mesecih je bil odpu\xc5\xa1\xc4\x8den iz te\xc4\x8daja, saj je bil zaradi predhodne rane nesposoben za letenje; od\xc5\xa1el je na otok Vis, kjer je 27. aprila 1944 postal politi\xc4\x8dni komisar \xc4\x8dete III. bataljona 3. prekomorske brigade. 8. januarja 1945 je postal pomo\xc4\x8dnik komandanta II. bataljona iste brigade, nato pa je 20. maja istega leta postal politi\xc4\x8dni komisar istega bataljona._NEWLINE_12. novembra 1945 je bil dodeljen mobilizacijskemu oddelku \xc5\xa1taba 4. armade. 24. decembra istega leta je bil postavljen za poveljnika \xc4\x8dete I. bataljona 1. istrske brigade \xc2\xbbVladimir Gortan\xc2\xab 43. divizije, ki je bila nastanjena v Dolnji Lendavi. 30. julija 1946 je postal poveljnik bataljona v isti brigadi. Od februarja 1947 je postal upravnik III. doma vojnih \xc5\xa1tudentov (Ljubljana), nato pa je bil od 18. decembra 1947 do 21. novembra 1948 na \xc5\xa1olanju na Oficirski \xc5\xa1oli G\xc5\xa0 JA (Sarajevo)._NEWLINE_8. julija 1950 je bil preme\xc5\xa1\xc4\x8den h komandi 23. korpusa (Zagreb), nato pa 28. julija 1954 v Delnice._NEWLINE_1. julija 1956 je bil invalidsko upokojen.'